CELEX: C2005/143/40
Language: fi
Date: 2005-06-11 00:00:00
Title: Asia C-157/05: Verwaltungsgerichtshofin (Itävalta) 28.1.2005 tekemällään päätöksellä esittämä ennakkoratkaisupyyntö asiassa Winfried L. Holböck vastaan Finanzamt Salzburg-Land

11.6.2005   
            
            
               FI
            
            
               Euroopan unionin virallinen lehti
            
            
               C 143/26
            
         Verwaltungsgerichtshofin (Itävalta) 28.1.2005 tekemällään päätöksellä esittämä ennakkoratkaisupyyntö asiassa Winfried L. Holböck vastaan Finanzamt Salzburg-Land
   (Asia C-157/05)
   (2005/C 143/40)
   Oikeudenkäyntikieli: saksa
   Verwaltungsgerichtshof (Itävalta) on pyytänyt 28.1.2005 tekemällään päätöksellä, joka on saapunut yhteisöjen tuomioistuimeen 7.4.2005, Euroopan yhteisöjen tuomioistuimelta ennakkoratkaisua asiassa Winfried L. Holböck vastaan Finanzamt Salzburg-Land seuraavaan kysymykseen:
   Ovatko pääomien vapaata liikkuvuutta koskevat määräykset (EY 56 artikla ja sitä seuraavat artiklat) esteenä sellaiselle 31.12.1993 voimassa olleelle (ja myös 1.1.1995 tapahtuneen Itävallan EU:hun liittymisen jälkeen edelleen voimassa olleelle) kansalliselle sääntelylle, jonka mukaan kotimaisista osakkeista saaduista osingoista kannetaan veroa sellaisen verokannan mukaan, joka on puolet kokonaistuloon kohdistuvasta keskimääräisestä verokannasta, kun taas kolmannessa maassa (tässä: Sveitsi) verotuksellisesti asuvan osakeyhtiön, josta verovelvollisen osuus on 2/3, jakamista osingoista kannetaan aina tavallisen tuloverokannan mukainen vero?